„Siseriiklik ja rahvusvaheline konteiner- ja treilerveoteenus" (viitenumber 276346)

Tehniline kirjeldus
Osa 1: Konteinerveod

1.	ÜLDINE TEAVE

1.1.	Eesmärgiks on sõlmida raamlepingud konteinervedusid teostava veoettevõttega konteinerkauba siseriiklikuks ja rahvusvaheliseks transpordiks. Enamikul juhtudel on veo algus- või sihtkoht Eestis. 
1.2.	Teenust hakkavad tellima Kaitseväe või Riigi Kaitseinvesteeringute Keskuse volitatud isikud.
1.3.	Nõuded teenusele:

Pakkuja miinimum veovõime	≥ 20 TEU korraga (TEU kaaluga 
≤ 7500 kg koos konteineri kaaluga) 	
Veo teostamise võimekus 
(vedaja peab olema võimeline kindla etteteatamise ajaga alustama toodud arvu TEU veoga. Veo teostamise kestus lepitakse igakordselt kokku tellijaga). 	•	≥ 10 TEU – etteteatamisega 3 kalendripäeva
•	≥ 40 TEU – etteteatamisega 
7 kalendripäeva
•	≥ 80 TEU – etteteatamisega 
14 kalendripäeva 	
Iseseisva laadimise (Sideloader) võimekus	≥ 2 veovahendit	
Veo ulatus	•	Eesti-sisene
•	Rahvusvaheline arvestusega, et algus- või lõppsihtkoht on Eesti
•	Tellijal on õigus tellida vedusid ka algus- ja lõppsihtkohaga väljaspool Eestit, veod jäävad Euroopa Liidu piiresse
•	Tellijal on õigus tellida vedusid ka algus- ja lõppsihtkohaga väljaspool Eestit, veod ei jää Euroopa Liidu piiresse (ÜK, Norra, Ukraina, Moldova, Türgi jne)	

Vedaja on kohustatud:

1.3.1.	osutama teenust kooskõlas liiklusseaduse, relvaseaduse ja autoveoseaduse nõuetega;
1.3.2.	olema võimeline enda või partnerite veovahenditega teostama ADR-vedusid kuni 8 TEU üheaegselt;
1.3.3.	veovahendi(te) tehnilise või muu rikke (veotakistuse) korral viivitamatult tegema kõik endast oleneva rikke kõrvaldamiseks ja sõidu jätkamiseks; 
1.3.4.	informeerima tellija esindajat esimesel võimalusel kõigist võimalikest viivitustest teel, mis võivad põhjustada veose hilinemist sihtkohta ning tegema kõik endast sõltuva selle vältimiseks;
1.3.5.	teenuse osutamiseks kasutama vastava kvalifikatsiooniga autojuhte;
1.3.6.	teenust osutama tehnikaga, mis peab olema tehniliselt korras ja vastama liiklusseaduses ning muudes normdokumentides kehtestatud tehnilistele nõuetele;
1.3.7.	kasutama teellimuse täitmisel vähemalt EURO VI heitmenormiga veokeid;
1.3.8.	Teenuse hinnastamisel on võimalik rakendada kütuse lisatasu (BAF), kui see on lepingu sõlmimise hetkel pakkumuse esitanud ettevõtte kodulehelt leitav.